stanford-oval/wikipedia huggingface dataset:
Denis Platonov
Pelaajaura

Platonovin ura alkoi Kristall Saratovissa Venäjän toiseksi korkeimmalla sarjatasolla Vysšaja Ligassa vuonna 1999. Nashville Predators varasi Denis Platonovin vuoden 2001 varaustilaisuudessa kolmannella kierroksella, vuorolla 75. Vuonna 2002 Platanov siirtyi Venäjän superliigaan Ak Bars Kazaniin. Platonovilla on kolme AHL-ottelua Milwaukee Admiralsista vuodelta 2003, muuten kausi kului Kazanissa.
Kesken kauden 2004–2005 Platonov siirtyi Kazanista Neftehimik Nižnekamskiin. Kaudeksi 2005–2006 Platonov siirtyi Metallurg Magnitogorskiin, jossa hän oli voittamassa niin Venäjän mestaruutta vuonna 2007 kuin Euroopan seurajoukkueiden mestaruutta vuonna 2008. Kaudeksi 2011–2012 Platonov siirtyi Avangard Omskiin, josta hän vaihtoi kuitenkin kesken kauden saman sarjan Salavat Julajev Ufaan.
Syksyllä 2012 Platonov palasi Magnitogorskiin.
Darwin!

| Darwin! Banco del Mutuo Soccorso |
| --- | --- | --- |

Studioalbumin tiedot
 Julkaistu: 1972
 Formaatti: LP, MC, CD
 Tuottaja(t): Alessandro Colombini
 Tyylilaji: progressiivinen rock
 Kesto: 46.50
 Levy-yhtiö: Casa Ricordi
Banco Del Mutuo Soccorson muut studioalbumit
| Banco del Mutuo Soccorso 1972 | Darwin! 1972 | Io Sono Nato Libero 1973 |
Darwin! on italialaisen Banco del Mutuo Soccorson toinen studioalbumi, joka julkaistiin vuonna 1972  Ricordi-levymerkillä. Albumi on temaattinen kokonaisuus Darwinista ja hänen evoluutioteoriastaan.
Albumi on korkealle arvostettu progressiivisen rockin fanien keskuudessa ja sitä pidetään yhtenä genrensä parhaista levyistä.
Kappaleet

Kaikki kappaleet kirjoittanut Vittorio Nocenzi.
L’Evoluzione – 13.59
La conquista della posizione eretta – 8.42
Danza dei grandi rettili – 3.42
Cento mani e cento occhi – 5.22
750.000 anni fa ... L’amore? – 5.38
Miserere alla storia – 5.58
Ed ora io domando tempo al tempo ed egli mi risponde ... Non ne ho! – 3.29
Kokoonpano

Francesco Di Giacomo — laulu
Marcello Todaro — sähkökitara, akustinen kitara
Vittorio Nocenzi — kosketinsoittimet
Gianni Nocenzi — piano, klarinetti
Renato D'Angelo — basso
Pier Luigi Calderoni — rummut, timpani
Kokoonpano > Tuotanto

Alessandro Colombini — tuottaja
Walter Patergnani — äänittäjä
Arvostelut

Allmusic:
Donald I

Donald I (gaeliksi Domnall mac Ailpín) (s. 812 - k. 13. huhtikuuta 862) oli Skotlannin kuningas vuosina 858–862. Hän oli ensimmäisen kuninkaan, Kenneth I MacAlpinin veli ja silloisen perimysjärjestyksen nojalla laillinen perijä. Kuoltuaan hänet haudattiin Ionaan, jolloin kuninkaaksi tuli Kennethin poika Konstantin I.
Donald Gauf

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Oslo 1952 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdistynyt kuningaskunta 1950 |  |  |
|  Kultaa | Norja 1952 |  |  |
Donald Valentine ”Don” Gauf (1. tammikuuta 1927 Edmonton, Kanadan dominio, Brittiläinen imperiumi – 11. lokakuuta 2014 Edmonton) oli kanadalainen jääkiekkoilija, olympiavoittaja ja maailmanmestari.
Gauf kuului Kanadan olympiakultaa Oslossa 1952 voittaneeseen joukkueeseen. Talviolympialaisten tuolloisesta statusarvosta johtuen Kanada saavutti samalla maailmanmestaruuden. Gauf kuului Kanadan MM-kultajoukkueeseen myös vuonna 1950.
Gauf kuoli Edmontonissa 87-vuotiaana 11. lokakuuta 2014.
Donald Fields

Donald Fields (1937 Leeds, Englanti – joulukuu 1987 Helsinki) oli brittiläinen Suomessa työskennellyt toimittaja ja englannin kielen opettaja.
Fields asui Suomessa 1960-luvun keskivaiheilta alkaen ja teki aluksi englanninkielisiä ohjelmia Ylen ulkomaanpalvelulle ja opetti englantia Helsingin kauppakorkeakoulussa. Myöhemmin hän toimi The Sunday Timesin Pohjoismaiden-kirjeenvaihtajana ja teki juttuja myös The Guardian- ja The Independent -sanomalehtiin, UPI-uutistoimistolle, BBC:lle, tanskalaiseen Politiken-lehteen sekä eräille Pohjois-Amerikan radioasemille.
Donald Fieldsin suorasanainen raportointi muun muassa Suomen ulkopolitiikasta herätti Suomessa närkästystä jopa viranomaisissa. Hänet muistetaan muun muassa vuoden 1982 artikkelistaan ”Suomalainen itsesensuuri”, joka julkaistiin Index of Censorship -lehden lisäksi Helsingin Sanomissa.
Fields yhdisti kielenopetusta ja journalismia Helsingin Sanomien englanninkielisissä pakinoissaan. Hän myös näytteli television kielenopetusohjelmissa, kuten Neil Hardwickin ja Joseph Whiten käsikirjoittamassa kaksiosaisessa englanninkielisessä minisarjassa Invitation to a Murder (Yle 1976, ohj. Marjatta Cronwall).
Demonstratiivipronomini

Demonstratiivipronominit (myös osoituspronominit eli osoitusasemot) ovat pronomineja, jotka viittaavat johonkin esineeseen tai asiaan. Suomen kielen demonstratiivipronominit ovat yksikössä tämä, tuo ja se, monikossa nämä, nuo ja ne. Puhekielessä ja murteissa persoonapronominit hän ja he korvataan yleensä demonstratiivipronomineilla se ja ne. Tämä ja nämä viittaavat puhujan ulottuvilla olevaan kohteeseen, tuo ja nuo olemassa, mutta ei ulottuvilla olevaan kohteeseen sekä se ja ne kohteeseen, joka ei ole läsnä tai vain kuulijan huomattavissa. Monien kielten artikkelit ovat kehittyneet demonstratiivipronomineista.
Demonstratiivipronominit taipuvat kaikissa sijoissa pääsanansa mukaan. Niitä on mahdollista käyttää joko yksin tai substantiivin yhteydessä.
Demonstratiivipronominit muissa kielissä > Englanti

this (tämä), that (tuo), these (nämä), those (nuo)
Demonstratiivipronominit muissa kielissä > Ruotsi

den här/det här (tämä), den där/det där (tuo), de här (nämä), de där (nuo)
Ruotsissa demonstratiivipronomineissa tämä ja tuo riippuu pääsanasta, valitaanko den vai det.
Denis Pankratov

| Mitalit | Mitalit | Mitalit |  |
| --- | --- | --- | --- |
|  2015 |  2015 |  2015 |  |
Maa:   Venäjä
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 100 m perhosuinti |  |
|  Kultaa | Atlanta 1996 | 200 m perhosuinti |  |
|  Hopeaa | Atlanta 1996 | 4 × 100 m sekauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Rooma 1994 | 200 m perhosuinti |  |
|  Hopeaa | Rooma 1994 | 4 × 200 m vapaauintiviesti |  |
|  Hopeaa | Rooma 1994 | 4 × 100 m sekauintiviesti |  |
|  Pronssia | Rooma 1994 | 100 m perhosuinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Göteborg 1997 | 4 × 100 m sekauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Sheffield 1993 | 200 m perhosuinti |  |
|  Kultaa | Sheffield 1993 | 4 × 100 m sekauintiviesti |  |
|  Kultaa | Wien 1995 | 100 m perhosuinti |  |
|  Kultaa | Wien 1995 | 200 m perhosuinti |  |
|  Kultaa | Wien 1995 | 4 × 100 m sekauintiviesti |  |
|  Hopeaa | Sheffield 1993 | 100 m perhosuinti |  |
Denis Pankratov (ven. Денис Владимирович Панкратов, s. 4. heinäkuuta 1974, Volgograd) on entinen venäläinen uimari ja olympiavoittaja. Hän oli maailman paras perhosuimari 1990-luvun taitteessa.
Ura

Pankratov syntyi heinäkuussa 1974 Volgogradissa. Hän voitti 16-vuotiaana junioreiden Euroopan mestaruuden perhosuinnissa, ja vuotta myöhemmin teki saman uudestaan. Ensimmäisen kerran aikuisten tason kansainvälisissä kilpailuissa, kesäolympialaisissa 1992 Pankratov osallistui 200 metrin perhosuintiin ja sijoittui siinä kuudenneksi.
Vuonna 1993 Pankratov voitti ensimmäiset kansainväliset aikuisten arvokilpailumitalinsa pitkän radan EM-kilpailuista, sijoituttuaan ensimmäiseksi 200 metrin perhosuinnissa ja 4 × 100 metrin sekauintiviestissä, ja toiseksi 100 metrin perhosuinnissa. Kaksi vuotta myöhemmin Wienissä Pankratov voitti samat kaksi matkaa, ja kirkasti vielä 100 perhosuinnin hopeansa kullaksi. Samalla hän rikkoi Pablo Moralesin yhdeksän vuotta vanhan ME-ajan, ajalla 52,32. Hän piti ennätystä yli kahden vuoden ajan. Hän oli jo aikaisemmin samana vuonna rikkonut 200 metrin perhosuinnin maailmanennätyksen pitkällä radalla, ajalla 1.55,22, ja se säilyi ennätyksenä viiden vuoden ja kolmen päivän ajan. Uransa aikana Pankratov rikkoi myös 50, 100 ja 200 metrin perhosuintien maailmanennätykset lyhyellä radalla.
Vuonna 1994 pitkän radan MM-kilpailuissa Roomassa Pankratov voitti 200 metrin perhosuinnin, sijoittui toiseksi 4 × 100 metrin sekauintiviestissä ja 4 × 200 metrin vapaauintiviestissä, sekä sai pronssia 100 metrin perhosuinnissa. Hän hallitsi maailman perhosuinteja seuraavien kahden vuoden ajan, ja kruunasi uransa voittamalla kesäolympialaisissa 1996, Atlantassa 100 ja 200 metrin perhosuinnit, ja sijoittumalla toiseksi 4 × 100 metrin sekauintiviestissä. Hän 100 metrin perhosuintinsa jäi uintihistoriaan unohtumattomana, sillä hän sukelsi ensimmäisestä altaanvälistä 45 metriä, uiden viisi metriä ja kääntyen seuraavalle altaanvälille, ja sukeltaen seuraavat 35 metriä, ja uiden loppumatkan maaliin. Tämän uinnin seurauksena FINA asetti sallituksi liu'un pituudeksi 15 metriä.
Pankratov lopetti uransa vuoden 2000 kesäolympialaisiin Sydneyssä. Hän sijoittui siellä 100 perhosuinnissa seitsemänneksi. Hän ui uransa aikana yhteensä seitsemän maailmanennätystä, kolme pitkällä radalla ja neljä lyhyellä. Hänet valittiin vuosina 1995 ja 1996 maailman parhaaksi miesuimariksi Swimming World Magazine -lehden äänestyksessä.
Donald Fraser

Donald Fraser voi tarkoittaa ainakin seuraavia henkilöitä:
Donald M. Fraser (s. 1924), yhdysvaltalainen demokraattipoliitikko
Donald Fraser (s. 1958), kanadalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Donald Fraser”, voi hakea sivunnimihaulla, laajalla sivunnimihaulla tai tekstihaulla.
Doubleday

| Doubleday |
| --- | --- |

Perustettu:  1897
Kotipaikka:  New York City
Toimiala:  kustantaminen
Tuotteet:  kirjat
Emoyhtiö:  Random House
Kotisivu:  doubleday.knopfdoubleday.com
Infobox OKVirheellinen NIMI-arvo: 
Doubleday on yhdysvaltalainen kirjankustantamo. F. N. Doubleday ja Samuel McClure perustivat yrityksen 1897 nimellä Doubleday & McClure Company.
Cristina Martinez

Cristina Martinez on Philadelphiassa vaikuttava meksikolainen keittiömestari ja siirtolaisaktivisti. Martinez on tunnettu mm. Netflixin Chef's Table -ohjelmasta.
Martinez omistaa ravintolan South Philly Barbacoa yhdessä miehensä, yhdysvaltalaisen Benjamin Millerin kanssa. Martinez ja Miller ovat myös perustaneet paperittomien siirtolaisten työolosuhteisiin keskittyvän organisaation Popular Alliance for Undocumented Workers' Rightsin. Martinezilla ei itsellään ole Green Cardia, joka oikeuttaa ulkomaalaisen pysyvään oleskelulupaan ja lailliseen työskentelyyn Yhdysvalloissa.
Tausta ja poliittinen aktivismi

Alun perin Capulhuacista, Meksikosta kotoisin oleva Martinez on paperiton siirtolainen, joka hakeutui Yhdysvaltoihin Juárezin rajakaupungin kautta aavikon läpi vaeltaen. Martinez ylitti rajan ensimmäisen kerran 2006, mutta palasi takaisin Meksikoon lastensa luokse. 2009 Martinez ylitti autiomaan uudelleen ja jäi Yhdysvaltoihin. Syyksi laittomaan maahantuloonsa Martinez on kertonut tyttärensä Karlan opiskeluiden rahoittamisen, sekä väkivaltaisesta avioliitosta pakenemisen. Martinez päätyi Philadelphiaan työskentelemään ilman laillisen työntekijän statusta italialaiseen ravintolaan, missä hän tutustui tulevaan mieheensä Milleriin. Martinez irtisanottiin ravintolasta tämän pyydettyä omistajaa kirjoittamaan suosituksen viisumihakemusta varten.
Tämän kokemuksen jälkeen Martinez omistautui keskisestä Meksikosta lähtöisin olevan lammasruoan barbacoan valmistamiseen, minkä laitto on perinteisesti Meksikossa miesten osaamisaluetta. Martinez ja Miller perustivat kotiinsa ravintolan, joka keskittyi autenttisen meksikolaiseen ruokaan, tarjoten meksikolaisesta luonnonmaissista tehtyjä tacoja GMO-maisseista tehtyjen sijaan. Sunnuntaisin auki ollut kotiravintola sai valtaisan suosion, ja muodostui merkittäväksi yhteisöksi koti-ikävää poteville siirtolaisille. Martinez ja Miller avasivat 2015 South Philly Barbacoan, joka on auki kolmena päivänä viikossa, noudattaen meksikolaisten siirtotyöläisten viikkorytmiä. Martinezin poliittinen aktivismi kehittyi hänen kuultuaan asiakkaidensa kohtaloita. Martinez ja Miller työskentelevät aktiivisesti paperittomien siirtotyöläisten aseman parantamiseksi huolimatta siitä, että Martinez saatetaan karkottaa takaisin Meksikoon.
Martinezin ainoa Yhdysvalloissa asunut lapsi Isaias Berriozabal-Martinez kuoli yllättäen tammikuussa 2017 vain 23-vuotiaana. Martinez siirtyi poikansa El Compadre -ravintolan omistajaksi, mutta sulki paikan vuoden 2018 lopussa.
Tunnustukset

Ruokajulkaisu Bon Appétit listasi South Philly Barbacoan Yhdysvaltojen top 10 -listalle vuonna 2016.
2017 espanjankielinen tv-kanava Univision tuotti Martinezin työstä kertovan podcastin Mejor vete, Cristina, jossa Martinez kertoi kasvuvuosinaan kokemastaan seksuaalisesta ahdistelusta, avioliittonsa aikaisesta orjatyöstä ja kidutuksesta, sekä kokemuksistaan Yhdysvalloissa paperittomana siirtolaisena. Podcast voitti riippumattoman journalismin Ortega y Gasset -palkinnon parhaasta multimediatuotteesta 2018. Netflixin Chef's Table esitteli Martinezin ravintolan sarjan viidennellä tuotantokaudella syksyllä 2018.
Martinez on ehdolla 2019 arvostetun James Beard Foundation Awardsin parhaan keittiömestarin palkinnon saajaksi mid-Atlantic-kategoriassa.
Death Resonance

| Death Resonance Soilwork |
| --- | --- | --- |

Kokoelmalevyn tiedot
 Äänitetty : 2004–2016
 Julkaistu: 19. elokuuta 2016
 Formaatti: CD, 2LP, digitaalinen
 Tyylilaji: melodinen death metal
 Kesto: 60.34
 Levy-yhtiö: Nuclear Blast
Soilworkin muut julkaisut
| The Ride Majestic 2015 | Death Resonance 2016 | Verkligheten 2019 |
Death Resonance on Soilworkin kokoelma-albumi, joka julkaistiin 19. elokuuta 2016 levymerkillä Nuclear Blast. Se sisältää uuden materiaalin lisäksi B-puolia ja harvinaisuuksia yhtyeen viideltä edelliseltä albumilta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Muuta | Kesto |  |  |  |  |  |  |
| 1. | Helsinki | Uusi kappale | 4.01 |  |  |  |  |  |  |
| 2. | Death Resonance | Uusi kappale | 4.18 |  |  |  |  |  |  |
| 3. | The End Begins Below the Surface | The Ride Majestic -albumin Japanin bonuskappale | 3.12 |  |  |  |  |  |  |
| 4. | My Nerves, Your Everyday Tool | Beyond the Infinite -EP | 4.17 |  |  |  |  |  |  |
| 5. | These Absent Eyes | Beyond the Infinite -EP | 3.38 |  |  |  |  |  |  |
| 6. | Resisting The Current | Beyond the Infinite -EP | 4.28 |  |  |  |  |  |  |
| 7. | When Sound Collides | Beyond the Infinite -EP | 4.32 |  |  |  |  |  |  |
| 8. | Forever Lost in Vain | Beyond the Infinite -EP | 4.39 |  |  |  |  |  |  |
| 9. | Sweet Demise | The Panic Broadcast -albumin Japanin bonuskappale | 4.00 |  |  |  |  |  |  |
| 10. | Sadistic Lullabye (2010) | uudelleennauhoitettu versio, The Panic Broadcast -albumin Japanin bonuskappale | 2.56 |  |  |  |  |  |  |
| 11. | Overlocked (2016 Mix) | Sworn to a Great Divide -albumin Japanin bonuskappale | 3.40 |  |  |  |  |  |  |
| 12. | Martyr (2016 Mix) | Sworn to a Great Divide -albumin Japanin bonuskappale | 3.59 |  |  |  |  |  |  |
| 13. | Sovereign (2016 Mix) | Sworn to a Great Divide -Japanin bonuskappale | 4.24 |  |  |  |  |  |  |
| 14. | Wherever Thorns May Grow (2016 Mix) | Stabbing the Drama -albumin Japanin bonuskappale | 4.09 |  |  |  |  |  |  |
| 15. | Killed by Ignition (2016 Mix) | Stabbing the Drama -albumin Japanin bonuskappale | 4.21 |  |  |  |  |  |  |
Arvostelut

Kaaoszine: 9/10
Metal Injection: 7.5/10
Aiheesta muualla

Death Resonance Discogsissa. (englanniksi)
Albumi Death Resonance Encyclopaedia Metallum -sivustolla (englanniksi)
Doina Rotaru

Doina Rotaru (s. 14. syyskuuta 1951 Bukarest) on romanialainen säveltäjä. Hän opiskeli Bukarestin kansallisessa musiikkiyliopistossa sävellystä Tiberiu Olahin johdolla vuosina 1970–75. Myöhemmin hän sai sävellysopetusta Theo Loevendieltä Amsterdamissa (1991).
Rotaru on saanut lukuisia Romanian säveltäjä- ja musikologiliiton palkintoja ja lisäksi muun muassa ensipalkinnon Mannheimin GEDOK-kilpailusta (1994) toisella sinfoniallaan. Rotarun teoksia on esitetty Romanian lisäksi Australiassa, Itävallassa, Brasiliassa, Bulgariassa, Kanadassa, Kiinassa, Ranskassa, Saksassa, Kreikassa, Unkarissa, Islannissa, Israelissa, Italiassa, Japanissa, Luxemburgissa, Meksikossa, Alankomaissa, Puolassa, Portugalissa, Venäjällä, Espanjassa, Ruotsissa, Sveitsissä, Taiwanilla ja Isossa-Britanniassa.
Rotaru on toiminut sävellyksen professorina Bukarestin kansallisessa musiikkiyliopistossa vuodesta 1997. Hän on myös luennoinut Darmstadtin kursseilla ja Internationale Gaudeamus Muziekweekillä Amsterdamissa. Hän on julkaissut tutkielman Johann Sebastian Bachin ja Giovanni Pierluigi da Palestrinan kontrapunktista. Rotaru on säveltänyt pääasiassa orkesteri- ja kamarimusiikkia; orkesterimusiikin joukossa on sinfonioita ja konserttoja.
Don Lemon

| Don Lemon |
| --- | --- |
 Don Lemon vuonna 2018.
Henkilötiedot
Syntynyt: 1. maaliskuuta 1966 (ikä 58) Baton Rouge, Louisiana, Yhdysvallat
Kansalaisuus:  Yhdysvallat
Ammatti:  toimittaja
Don Lemon (s. 1. maaliskuuta 1966 Baton Rouge, Louisiana, Yhdysvallat) on yhdysvaltalainen toimittaja. Hän toimi CNN-kanavan uutisankkurina 2006-2023. Hän on raportoinut kanavalle monia merkittäviä uutistapahtumia, kuten Sandy Hookin kouluammuskelun ja mustan teinipojan Michael Brownin kuoleman, joka nostatti Yhdysvalloissa laajoja mellakoita. Lemon erotettiin CNN:n palveluksesta 17 vuoden työsuhteen jälkeen huhtikuussa 2023 hänen sanottuaan CNN:n aamuohjelmassa presidentin ikää koskevassa keskustelussa, että 51-vuotias republikaanipoliitikko Nikki Haley on "ohi parhaasta iästään" .
Lemon julkaisi vuonna 2011 muistelmateoksensa Transparent, jossa hän kertoo urastaan ja yksityiselämästään. Hän avautui kirjassa ensimmäistä kertaa homoseksuaalisuudestaan. Lisäksi hän kertoi lapsena kohtaamastaan seksuaalisesta hyväksikäytöstä.
Aiheesta muualla

Kuvia tai muita tiedostoja aiheesta Don Lemon Wikimedia Commonsissa
Don Lemon Internet Movie Databasessa. (englanniksi)
Don Lemon Twitterissä
Edit Miklós

Miklós Altenmarkt-Zauchenseessa 2009.
Edit Miklós (s. 31. maaliskuuta 1988 Miercurea-Ciuc, Harghita) on romanialaissyntyinen alppihiihtäjä, joka on edustanut Unkaria vuoden 2011 alusta lähtien.
Miklós sijoittui nuorten MM-kilpailujen syöksylaskussa kuudenneksi 2007 ja viidenneksi 2008. Aikuisten MM-kilpailuissa hän oli Val d’Isèressä 2009 syöksylaskussa ja supersuurpujottelussa 18:s, Schladmingissa 2013 superalppiyhdistetyssä 19:s. Vancouverin olympialaisissa 2010 hän keskeytti syöksylaskun eturistisiteen repeämän vuoksi. Sotšin olympialaisissa 2014 hän sijoittui syöksylaskussa seitsemänneksi, supersuurpujottelussa 15:nneksi ja superalppiyhdistetyssä 16:nneksi. Vailin / Beaver Creekin MM-kilpailuissa 2015 hän oli syöksylaskussa kolmastoista.
Miklós kilpaili maailmancupissa ensimmäisen kerran Val d’Isèren supersuurpujottelussa joulukuussa 2005. Ensimmäiset maailmancuppisteensä hän sai oltuaan 30:s St. Moritzin supersuurpujottelussa joulukuussa 2008. Kymmenen parhaan joukkoon hän sijoittui ensimmäisen kerran oltuaan viides Crans-Montanan syöksylaskussa maaliskuussa 2014. Ensimmäisen palkintosijansa hän saavutti oltuaan kolmas  St. Moritzin syöksylaskussa tammikuussa 2015. Hän oli kolmas myös Lake Louisen syöksylaskussa joulukuussa 2016.
Euroopan cupin osakilpailussa Miklós on sijoittunut parhaimmillaan neljänneksi ja Etelä-Amerikan cupissa kolmanneksi.
Death Roll

| Death Roll> Crocodile 2: Death Swamp |
| --- | --- |

Ohjaaja:  Gary Jones
Käsikirjoittaja:   Jace Anderson  Adam Gierasch 
Tuottaja:   Boaz Davidson  Frank DeMartini 
Säveltäjä:  Bill Wandel
Kuvaaja:  Rasool Ellore
Leikkaaja:  Alison Learned Wolf
Valmistustiedot
Valmistusmaa:  Yhdysvallat
Tuotantoyhtiö:  Nu Image Films
Levittäjä:  Nu Image Netflix
Kesto:  89 min
Alkuperäiskieli:  englanti
Edeltäjä:  Crocodile
Aiheesta muualla
IMDb 
Elonet
AllMovie
Infobox OKNimi-testi OK: 
Death Roll (Crocodile 2: Death Swamp, televisiossa Crocodile 2: Death Roll) on vuoden 2002 Gary Jonesin ohjaama kauhuelokuva, joka julkaistiin suoraan DVD:lle 1. elokuuta 2002. Elokuva on löyhä jatko-osa vuoden 2000 elokuvalle Crocodile. Elokuva kuvattiin Hyderabadissa Intiassa Ramoji Film Cityssä.
Juoni

Pankkiryöstön jälkeen neljä rikollista yrittävät paeta Santo Criston kylään Acapulcoon, mutta kaappaavatkin lentokoneen, kun lentäjä alkaa myrskyn vuoksi kääntyä takaisin päin, ja estävät lentäjää jatkamasta lentämistä. Varalentäjän kamppaillessa yhden kaappaajan kanssa, koneen kojelauta tuhoutuu. Suurin osa matkustajista ja yksi kaappaajista kuolevat maahantörmäyksessä.
Rikolliset keräävät yhteen jäljelle jääneet matkustajat, tappavat ne, jotka ovat loukkaantuneet heille käyttökelvottomiksi, ja pakottavat loput raahaamaan heidän ryöstösaaliinsa suon läpi kaupunkiin, joka heidän täytyy saavuttaa päättääkseen pakomatkansa. Kerätessään saaliinsa, krokotiili hyökkää äkkiä vedestä ja syö lentäjän. Rikolliset tappavat krokotiilin ja sitä tehdessään käyttävät kolmen aseensa ammukset.
Matkustaessaan suon läpi he törmäävät kuolleen krokotiilin kolmenkymmenen jalan korkuiseen raivostuneeseen emoon.
Näyttelijät

| 0 | 1 | 2 |
| --- | --- | --- |
|  Heidi Lenhart  | … |  Mia   |
|  Chuck Walczak  | … |  Zach   |
|  Jon Sklaroff  | … |  Sol   |
|  Darryl Theirse  | … |  Max   |
|  David Valcin  | … |  Justin   |
|  James Parks  | … |  Squid   |
|  Martin Kove  | … |  Roland   |
|  Steve Moreno  | … |  Brian   |
|  Billy Rieck  | … |  Pete   |
|  Anna Cranage  | … |  Julie   |
|  Dan Martin  | … |  Lentäjä   |
|  Sean Euro  | … |  Sean   |
Aiheesta muualla

Crocodile 2: Death Swamp Internet Movie Databasessa (englanniksi)
Death Roll Elonet.
Edit Terästö

Edit Viktoria Terästö (25. helmikuuta 1913 Lempäälä – 1. huhtikuuta 2004) oli suomalainen Kuopion läänin vaalipiiristä valittu kansanedustaja. Terästö edusti SDP:tä vuosina 1962–1972.
Terästö opiskeli muun muassa Työväen akatemiassa. Hänen vanhempansa olivat teurastaja Kustaa Adolf Raudanpää ja Ida Kandolin. Hän avioitui vuonna 1939 Eino Ilmari Terästön kanssa.
Terästö toimi presidentin valitsijamiehenä vuosina 1962, 1968, 1978 ja 1982. Hän kuului jäsenenä Lempäälän kunnanvaltuustoon ja toimi Kuopion kaupunginvaltuuston puheenjohtajana. Hän työskenteli tarjoilijana ja ompelijana Tampereella sekä Helsingissä ja sosiaalidemokraattien naispiirin sihteerinä Kuopiossa.
Edit Terästölle myönnettiin vuonna 1977 sosiaalineuvoksen arvonimi.
Earthrise

Earthrise, Apollo 8:n astronautti William Andersin 24. joulukuuta 1968 ottama valokuva.
Earthrise (suom. maannousu) on astronautti William Andersin 24. joulukuuta 1968 ottama valokuva Maasta ja osasta Kuun pintaa. Kuva otettiin Kuun kiertoradalla Apollo 8 -avaruuslennon aikana. Kyseessä oli ensimmäinen miehitetty avaruuslento Kuun lähelle. Kuvaa pidetään yhtenä kaikkien aikojen ikonisimmista ympäristövalokuvista.
Domenichino

Domenichinon muotokuva (tuntematon tekijä)
Domenichino: kardinaali Odoardo Farnesen muotokuva
Domenichino: La caccia di Diana (Galleria Borghese)
Domenichino (oikeasti Domenico Zampieri; lokakuu 1581 Bologna – 6. huhtikuuta 1641 Napoli) oli italialainen taidemaalari. Hän kuului johtaviin barokkiklassismin edustajiin Roomassa ja Bolognassa. Taiteilija tunnettiin "pientä Domenicoa" merkitsevällä nimellä Domenichino pienen kokonsa johdosta.